Ақтөбедегі мұнай ұрлығына қатысы бар «Ағайынды төртеу» мүшелерінің бірі ұсталды
"Ақтөбедегі мұнай ұрлығына қатысы бар «Ағайынды төртеу» мүшелерінің бірі ұсталды"|"https://qamshy.kz/kz/article/18091-aqtobedegi-munay-urlyghyna-qatysy-bar-aghayyndy-torteu-mushelerininh-biri-ustald"
TITLE: Ақтөбедегі мұнай ұрлығына қатысы бар «Ағайынды төртеу» мүшелерінің бірі ұсталды
URL: https://qamshy.kz/kz/article/18091-aqtobedegi-munay-urlyghyna-qatysy-bar-aghayyndy-torteu-mushelerininh-biri-ustald
META: "Ақтөбедегі мұнай ұрлығына қатысы бар «Ағайынды төртеу» мүшелерінің бірі ұсталды"|"https://qamshy.kz/kz/article/18091-aqtobedegi-munay-urlyghyna-qatysy-bar-aghayyndy-torteu-mushelerininh-biri-ustald"
TOTAL WORDS: 327
DATE: 18:12, 08 желтоқсан 2016
AUTHOR(S): Zhazira Baidaly
TEXT: Ақтөбеде &laquo; Ағайынды төртеудің&raquo; бірі&nbsp; заңсыз мұнай саудасымен айналысқан салафитті ұстады. Таң атысымен қару асынған арнайы жасақ қала шетіндегі мұнай өңдейтін зауытты қоршауға алған. Бұл туралы КТК хабарлайды. Қазақстанның қарулы күштерінің өкілдері бірнеше ай бойы қылмыстық топты күзетіп келген. Оларды ұстау үшін тәртіп сақшыларынан бастап, ұлттық қауіпсіздік комитеті мен жемқорлыққа қарсы күрес бюросының өкілдері де жұмылдырылды. Белгілі болғандай, күдіктілер радикалды салафизм ағымын қолдаушылар екен. Қара алтынды заңсыз саудалап, қыруар қаржымен қалта қампайтқандардың лаңкестік пиғылдағы топтармен байланысы бары да анықталған. Ондағылар таң атысымен қару асынған сақшылардың сау ете қаларын күтпегендей. Ал зауытқа мұнай әкелген ондаған көлік қақпа алдында иріліп тұр. Сосын кәсіпорын айналасын ішкі әскердің сарбаздары қоршауға алды. Өйткені ұрланған қара алтынды қылмыстық топ осында тапсырып келген екен. Жеткізушілердің бірін Ұлттық қауіпсіздік қызметкерлері осы кәсіпорынға келер жолда ұстапты. Ал қарақшылық жолмен алынған қара алтынды сатуға делдалдық еткен тағы бір тұрғын өз пәтерінен тұтқынға алынған. Өзін Досупов деп таныстырған одан мұнайға қатысты құжаттар тәркіленді. Құзырлы органдар мұнай ұрлығымен айналысатын қылмыстық топты ұстау үшін операцияны бірнеше ай бойы жоспарлапты. Өйткені мүшелерінің көптігінен және еліміздің түкпір-түкпірінде тұратындығынан біраз қиындық туындаған. Сондықтан тек Ақтөбеде ғана емес, Қандыағаш қаласындағы мұнай өңдейтін &laquo; Вернал Ойл&raquo; зауыты да қоршауға алынды. Онда да қылмыскерлер ұрланған қара алтынды өткізетін өз желілерін құрып алған екен. Олардың барлығын Еркін Ізбасаров Алматыда отырып басқарыпты. 50 жастағы бұл азамат қылмыс әлемінде &laquo; Ағайынды төртеу&raquo; деген лақап атпен танымал топтың серкесі. Арбаға таңылса да, еліміздегі мұнай ұрлығын бақылап, оны қайда өткізіп, ақшасын қайда жіберуді бұйырып отырған сол дейді Ұлттық қауіпсіздік комитетіндегілер. Ол да бүгін Алматыда оққағары мен көлік жүргізушімен бірге көше бойында көлігімен кетіп бара жатқан жерінен ұсталды. Ұлттық қауіпсіздік комитеті таратқан мәліметтерге қарағанда қылмыстық топтың мүшелері радикалды салафиттерді қолдаушылар екен. Осындай лаңкестік пиғылдағы топтар мұнай ұрлығымен жүйелі тұрде айналысып, табысты кәсіптен тапқан ақшасына қару-жарақ сатып алып отырған. Әзірге қылмыстық топтың құрамында қанша адамның болғанын және қаншасының ұсталғанын құзырлы органдар ашып айтпай отыр. Бұған дейін Ақтөбеде арнайы операция жүргізіліп жатқанын хабарлаған едік. Кейінірек жағдайға қатысты ҰҚК түсініктеме де берген. Дерек көзі Stan
